ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
15 ก.ค. 2558

สรุปตลาดภาคเช้า
ตลาดภาคเช้าปรับตัวเพิ่มขึ้นในทิศทางเดียวกันกับตลาดต่างประเทศ โดยกลุ่มที่ปรับตัวเด่นได้แก่กลุ่มพลังงาน กลุ่ม ICT และรับเหมาก่อสร้าง ซึ่งเป็นกลุ่มที่ได้ประโยชน์จากเม็ดเงินอัดฉีดจากภาครัฐ ปิดตลาดดัชนีเปลี่ยนแปลง +6.34 จุด มาอยู่ที่ 1,494.74 จุด มูลค่าการซื้อขาย 1.6 หมื่นล้านบาท
แนวโน้ม ภาคบ่าย
ประเมินดัชนีมีโอกาสทรงตัวในช่วงบ่าย เราชอบหุ้นกลุ่มรับเหมาก่อสร้าง (Top Pick ITD) และ ICT (THCOM, INTUCH) ซึ่งจะได้ประโยชน์จากนโยบายภาครัฐ สำหรับระยะสัปดาห์ เรามองผลประกอบการของหุ้นกลุ่มธนาคาร ซึ่งมีแนวโน้มตั้งสำรองสูง จะกดดัน Sentiment ของการลงทุนในตลาดหุ้นไทย
วิเคราะห์ทางเทคนิค
FIRE ราคาปิด 3.34 บาท
แนวรับ 3.30 บาท   แนวต้าน 3.40, 3.60 บาท
กำหนดจุด cut loss เมื่อราคาใกล้หลุดแนว 3.26 บาท
กราฟ  FIRE ดีดตัวขึ้นหลังจากทดสอบที่แนว 3 บาท ทำให้เห็นว่าแนวดังกล่าวจะเกิดแรงรับอย่างรุนแรง  ขณะที่การดีดตัวนี้ทำให้เกิดสัญญาณซื้อทางเทคนิค  โดยมีแนวต้านสำคัญ 3.40 บาทต้องผ่านให้ได้  และจะทำให้หุ้นพลิกกลับเป็นขาขึ้น  ดังนั้นเก็งกำไร  และหากผ่าน 3.40 บาทให้ซื้อเพิ่ม
เด็กแนว
–  HFT  ถ้าประเมินกันด้วยหลักเหตุและผลแล้ว แนวโน้มกำไรของบริษัทน่าจะดีขึ้นอย่างเห็นได้ชัดหากเทียบกับช่วงปีที่ผ่านมา  เนื่องจากยอดขายยางรถมอไซด์ควรจะเติบโตขึ้นแข็งแกร่ง เพราะยอดการจำหน่ายจักรยานยนต์ในแถบเพื่อนบ้านขยายตัวอย่างน่าตกใจ  บริษัทที่ปล่อยสินเชื่อหลายบริษัมมียอดถล่มทลาย  และผลก็มาตกแก่บริษัทในเรื่องของการขายยางรถนั่นเอง  ขณะที่ยอดขายมีแนวโน้มโต  ยอดกำไรควรจะดีขึ้นด้วยเช่นกัน โดยอัตราการทำกำไรควรจะเพิ่มขึ้นเมื่อราคายางในตลาดโลกตกต่ำอย่างมาก  เราสามารถสังเกตได้จาก Q1 อัตราทำกำไรเกือบ 13% ดีขึ้นราว 1% จากค่าเฉลี่ยปีก่อน และใน Q2 ควรจะดีขึ้นไปอีกเพราะราคายังทรุดต่อเนื่อง  ถ้าประเมินแบบ conservative ให้ยอดรายได้โตเพียง 10% และอัตรากำไรที่ 13% จะทำให้ปีนี้ net profit สูงถึง 365 ล้านบาท เติบโต 31% เลยนะ  และจะทำให้ EPS สูง 0.55 บาท ถ้าประเมินเพียง PE  10 เท่าจะได้เป้า 5.50 บาทมี upside จากราคากระดาน 46%    ค่า PE ของ HFT อิงจากราคากระดาน ตอนนี้แค่ 8 เท่า จะถูกไปไหนกันละนั่น
ของถูกๆ ในตลาดตอนนี้มีเยอะ  แต่ถ้ากระแสไม่ดีราคาก็ยังไม่ไป ขณะที่ตอนนี้หุ้นเกี่ยวข้องกับการได้ประโยชน์เพราะราคายางตกต่ำนั้นกำลังมาเล่นกัน และ HFT ก็มีสัญญาณกราฟที่ดูดีขึ้นแบบ Triple bottom โดยการเด้งตัวจะทดสอบ 3.85 บาทก่อน ถ้าผ่านได้จะย้ายฐานสูงขึ้นอย่างเร็วอ่ะ แนะนำเก็งกำไรนะคร๊าบ